CELEX: 62011CN0136
Language: lt
Date: 2011-03-18 00:00:00
Title: Byla C-136/11: 2011 m. kovo 18 d. Schienen-Control Kommission Wien (Austrija) pateiktas prašymas priimti prejudicinį sprendimą byloje Westbahn Management GmbH prieš ÖBB Infrastruktur AG

11.6.2011   
            
            
               LT
            
            
               Europos Sąjungos oficialusis leidinys
            
            
               C 173/5
            
         2011 m. kovo 18 d.Schienen-Control Kommission Wien (Austrija) pateiktas prašymas priimti prejudicinį sprendimą byloje Westbahn Management GmbH prieš ÖBB Infrastruktur AG
   
   (Byla C-136/11)
   2011/C 173/09
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Schienen-Control Kommission Wien
   
   
      Šalys pagrindinėje byloje
   
   
      Pareiškėja: Westbahn Management GmbH
   
   
      Atsakovė: ÖBB Infrastruktur AG
   
   
      Prejudiciniai klausimai
   
   
               1.
            
            
               Ar 2007 m. spalio 23 d. Europos Parlamento ir Tarybos reglamento (EB) Nr. 1371/2007 dėl geležinkelių keleivių teisių ir pareigų (1) 8 straipsnio 2 dalis kartu su II priedo II dalimi aiškintina taip, kad informacija apie svarbiausius jungiamuosius maršrutus, be paskelbto išvykimo laiko pagal tvarkaraštį, turi apimti ir duomenis apie šių jungiamųjų traukinių vėlavimą ar atšaukimą?
            
         
               2.
            
            
               Jeigu būtų teigiamai atsakyta į pirmąjį klausimą:
               Ar 2001 m. vasario 26 d. Europos Parlamento ir Tarybos direktyvos 2001/14/EB dėl geležinkelių infrastruktūros pajėgumų paskirstymo ir mokesčių už naudojimąsi geležinkelių infrastruktūra ėmimo (2) 5 straipsnis kartu su II priedu, atsižvelgiant į Reglamento (EB) Nr. 1371/2007 8 straipsnio 2 dalį kartu su II priedo II dalimi, aiškintinas taip, kad infrastruktūros valdytojas privalo nediskriminaciniu būdu pateikti geležinkelio įmonėms realiu laiku atnaujinamus duomenis apie kitų geležinkelio įmonių traukinius, jeigu šie traukiniai yra svarbiausi jungiamieji maršrutai, kaip tai suprantama pagal Reglamento (EB) Nr. 1371/2007 II priedo II dalį?
            
         
      (1)  OL L 315, p. 14.
   
      (2)  2001 m. vasario 26 d. Europos Parlamento ir Tarybos direktyva 2001/14/EB dėl geležinkelių infrastruktūros pajėgumų paskirstymo, mokesčių už naudojimąsi geležinkelių infrastruktūra ėmimo ir saugos sertifikavimo (OL L 75, p. 29; 2004 m. specialusis leidimas lietuvių k., 7 sk., 5 t., p. 404).